Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1248

1. Az állomások a minisztérium által meghatározott gyakorisággal, de évente legalább egyszer, a tárgyévet követõ január 15-éig kötelesek az alábbi adatokat közölni: 1.1. A TSE-re gyanús esetek számát állatfajonként. 1.2. A TSE-re gyanús esetek laboratóriumi vizsgálatának eredményeit, a megerõsített TSE esetek számát. 1.3. Az olyan állományok számát, ahol TSE-re gyanús eset elõfordult szarvasmarhában, juhban vagy kecskében. 1.4. A monitoring vizsgálat céljából az illetékes állategészségügyi intézetbe küldött, 24 hónaposnál idõsebb korú kényszervágott, egyéb okból elkülönítetten levágott, elhullott (vagy leölt), a 30 hónaposnál idõsebb korú rendes vágás során levágott szarvasmarhák számát, ezen belül lehetõleg elkülönítve a mentesítési program keretében levágott klinikailag egészséges szarvasmarhák számát. 1.5. A kényszervágott, illetve a rendes vágás során levágott, valamint a vágóhídra szállítást közben vagy a vágást megelõzõen elhullott szarvasmarhák számát származási megyénkénti bontásban. 1.6. A monitoring vizsgálat céljából a kijelölt diagnosztikai intézetbe küldött, 18 hónaposnál idõsebb korú emberi fogyasztás céljából levágott, illetve elhullott (vagy leölt) juhok és kecskék számát. 1.7. A levágott juhok és kecskék számát származási megyénkénti bontásban, ezen belül elkülönítve a kényszervágott és a rendes vágás során levágott egyedek számát. 1.8. A megye területén az összes olyan szarvasmarha-, juh- és kecskeállomány számát, ahol monitoring vizsgálat történt, továbbá állományonként a vizsgálatok számát és ezen belül alpopulációnként is csoportosítva a vizsgálatra került rendes vágás során levágott, kényszervágott, elhullott egyedeket. Abban az esetben, ha a megye területérõl származó állatokat más megye területén vágták le, akkor a szükséges adatokat a vágóhíd helye szerint illetékes megyétõl be kell szerezni. II. A minisztérium adatszolgáltatása az Európai Bizottságnak

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes